《再边方山驿》
宋代·李复

春过方山驿，依然柳色新。
昔游尝弭节，旧记已埋尘。
往岁雠书客，新恩守土臣。
南来心不竞，时羡北归人。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。